Die groot aantrekkingskrag van ’n kruietuin is dat jy sommer net by jou agterdeur uitstap vir ’n noodsaaklike vars takkie of blaartjie geur vir daardie winterbredie of -sop.
Kies ’n pot wat volgens sy grootte by die plant se grootte pas. Indien die pot te groot is, sal die plant te veel sukkel om ’n wortelstelsel te vestig.
Maak seker dat jy potgrond en nie tuingrond nie koop vir jou kruietuin. Hierdie grond dreineer baie beter. ’n Laag klippies onderin die pot sal ook baie help met dreinering. Maak ook seker jy voeg gereeld voedingstowwe by die grond om die plante optimaal te laat groei.